  Туспуктэм: Руслан Нуриахметов Анжелика Тихонова корреспондент 0+ 9-тӥ пӧсьтолэзе Дэбес ёросысь Сюрногуртын ньылетӥзэ «Валэн биатлон – Сибыр тракт вылын» («Конный биатлон на Сибирском тракте») ёроскуспо фестиваль ортчоз. Со сярысь ужрадлэн «ВКонтакте» мерлыко вотэсысь бамаз ивортӥзы. Куноослы валэн биатлон, крезьгур улсын манежетӥ ветлон, джигитовка, фланкировка но вольтижировка возьматозы. Нунал ӵоже вузкарон мыноз, аттракционъёс ужалозы, мастер-классъёс, шудонъёс ортчозы. Ӝытазе вань люкаськемъёс понна шулдыр концерт возьматозы. Сцена вылэ Иван Котельников, Алёна Тимерханова, Дэбес ёросысь ансамбльёс но нимаз кырӟасьёс поталозы. Ужрадэз позыръяськонэн йылпумъялозы. Тодэ вайытом, кемалась ӧвӧл Вотка ёросын «Тракторен биатлон» ортчиз. Тегъёс: Удмуртия Дэбес валъёс Биатлон  